Kansainvälisissä otteluissa Larmer edusti Kanadan jääkiekkomaajoukkuetta kahdessa turnauksessa, maailmanmestaruuskilpailuissa vuonna 1991 ja Kanada-cupissa niin ikään vuonna 1991. Ensiksi mainitussa turnauksessa hän oli voittamassa hopeaa ja Kanada-cupissa turnauksen mestaruutta. Hän teki Kanada-cupissa 11 tehopistettä kahdeksassa ottelussa, kuusi maalia ja viisi syöttöpistettä, ja maailmanmestaruuskilpailuissa kahdeksan tehopistettä, viisi maalia ja kolme syöttöpistettä, kymmenessä ottelussa.